Χοιρινά σνίτσελ με γκοργκοντζόλα και φασκόμηλο
Φαγητό της στιγμής, χορταστικό με ιδιαίτερη νοστιμιά και δυνατά αρώματα.
4 χοιρινά σνίτσελ (κομμένα και χτυπημένα από τον κρεοπώλη), 80 γρ. γκοργκοντζόλα, θρυμματισμένη (ή άλλο μπλε τυρί της αρεσκείας μας), 70 γρ. θρυμματισμένο μπαγιάτικο ψωμί, 25 γρ. βούτυρο (λιωμένο σε ένα μπρίκι), 12 μικρά φύλλα φασκόμηλο φρέσκο (ή 1/2 κουτ. γλυκού ξερό), 30 γρ. παρμεζάνα, τριμμένη, αλάτι, φρεσκοτριμμένο πιπέρι
Για να ετοιμάσουμε τα χοιρινά σνίτσελ με γκοργκοντζόλα και φασκόμηλο προθερμαίνουμε τον φούρνο στους 220°C, στη λειτουργία του γκριλ, και στρώνουμε ένα μέτριο ταψί με λαδόκολλα.Απλώνουμε στο ταψί τα σνίτσελ και τα αλατοπιπερώνουμε.Τα αλείφουμε με το μπλε τυρί.Ανακατεύουμε όλα τα υπόλοιπα υλικά και τα απλώνουμε πάνω στα σνίτσελ και από τις δύο πλευρές, έτσι ώστε να τα καλύψουν καλά.Ψήνουμε για 4-5 λεπτά από κάθε πλευρά, μέχρι να ροδίσουν.
Τυρί,Χοιρινό